Pikes Peak – sot, mali më i vizituar në Amerikën Veriore
Mali simbolizon periudhën e Etheve të Arit në perëndimin amerikan
Pike's Peak e mori emrin nga Zebulon Pike, i cili e pa atë për herë të parë në vitin 1806. Ai u përpoq që t’i ngjitej majit në nëntor të atij viti. Bora i vinte deri tek gjoksi dhe ai ishte veshur me rroba pambuku të pamjaftueshme për motin e ftohtë. Madje nuk kishte as çorape në këmbë. Pas tri ditë përpjekjesh për të arritur majën, Zebulon Pike u kthye mbrapsht, dhe tha se asnjë këmbë njeriu nuk do të jetë ndonjëherë në gjendje të ngjitet atje. E megjithatë, sot ka një autostradë, një tren dhe një rrugë këmbësorësh dhe që të treja të çojnë pikërisht në majën e malit. Barbara Pfeifer, e cila punon këtu si roje, thotë se sot në majën e malit, ngjiten çdo vit gjysëm milionë vizitorë. Historia e këtyre banorëve ruhet në këtë muze që ndodhet në Kolorado Springs. Matt Mayberry, drejtor i Muzeut, thotë se Pikes Peak dikur ishte simboli i rendjes drejt floririt në zonën e Kolorados. Sot, turistët nga e gjithë bota e vizitojnë malin, jo më për floririn, por për pamjet mahnitëse nga maja. Në udhëtimin e tyre drejt majës së malit, vizitorët kalojnë para disa zonave të dallueshme të jetës bimore dhe shtazore: nga lëndinat me bar dhe me lule, në shkretëtirat dhe shkurret, para një pylli me pisha dhe me bredha, e deri në majën e malit, plot lule të vogla dhe myshqe. Gjatë rrugës vizitorët shpesh kanë rastin të shohin edhe disa nga kafshët e egra që jetojnë në këtë zonë.//ii